# César Cañas Paredes

César Cañas Paredes (Barcelona, 3 de maig de 1975) és un ciclista català d'elit que ha destacat en la pràctica del biketrial, esport en què és considerat un dels millors pilots de la història. Durant la seva carrera en aquesta modalitat en guanyà 11 Campionats del Món (8 dels quals, consecutius i en la categoria màxima), essent el pilot que més n'ha guanyat mai. Al mateix temps, assolí altres èxits com ara 8 Campionats d'Espanya, 4 Copes del Món, més de 150 victòries, un rècord Guinness i diversos de mundials.
Retirat de la competició el 2008, actualment dirigeix la Cesar Cañas Trial Academy a Premià de Dalt (Maresme), escola de bicitrial inaugurada el 2007.

## Trajectòria esportiva

Nascut al barri barceloní de Canyelles, Cañas va començar a practicar el bicitrial a 14 anys (cap a 1989), després d'haver vist uns nois del seu barri entrenant amb les bicicletes. De seguida, n'hi va demanar una al seu pare i un cop aquest l'hi comprà (concretament, una Monty, marca que pilotà durant tota la seva carrera), va fer-hi ràpids progressos i ja el 1990 va disputar la seva primera cursa, classificant-s'hi en vuitena posició. El 1992 començà a competir en el Campionat del Món en categoria júnior, i un any després, a 18 anys, fou promogut a la màxima categoria d'aquest esport, Elit.
Durant tota la seva etapa en l'alta competició, Cañas destacà pel seu alt poder de concentració, impuls i habilitat, superant les zones amb gran rapidesa. Al final de la seva carrera, es va associar amb el seu màxim rival i company d'equip, Ot Pi, dedicant-se a oferir plegats tota mena d'exhibicions amb la seva empresa Bike Shows Team.

## Palmarès

Els principals èxits esportius aconseguits per César Cañas són els següents:
| Any | C. del Món | C. del Món | Copa del Món indoor | C. d'Europa | C. d'Espanya | Títols |
| Any | Elit | Altres | Copa del Món indoor | C. d'Europa | C. d'Espanya | Títols |
| 1992 | | | | | 1r Júnior | 1 |
| 1993 | 4t | 1r Júnior + 1r Expert (26") | 3r | | 2n | 2 |
| 1994 | | | | | | - |
| 1995 | 1r | | 1r | | 1r | 3 |
| 1996 | 1r | | | | 2n | 1 |
| 1997 | 1r | | | | 1r | 2 |
| 1998 | 1r | | 1r | | 1r | 3 |
| 1999 | 1r | | | | 1r | 2 |
| 2000 | 1r | | 1r | | 1r | 3 |
| 2001 | 1r | | | | 1r | 2 |
| 2002 | 1r | | | | | 1 |
| 2003 | 2n | | | | | - |
| 2004 | 2n | | | | | - |
| 2005 | 2n | | | 1r | | 1 |
| 2006 | | | | | | - |
| 2007 | | 1r Màster (26") | | 1r | 1r | 3 |
| 2008 | | | | | | - |
| Total | 8 | 3 | 4 | 2 | 8 | 25 |
| | 15 mundials | 15 mundials | 15 mundials | | | |

### Notes

* ↑ Tret que s'indiqui el contrari, la classificació consignada l'aconseguí amb bicicleta de 20"
* ↑ Tret que s'indiqui expressament, la classificació consignada l'aconseguí en categoria Elit
* ↑ Al total de títols s'hi compten tots els campionats estatals o internacionals guanyats
* ↑ El 2006 va descansar per prudència, a causa d'una lesió d'esquena
* ↑ En total va guanyar 4 Copes del Món, una de les quals en any no aclarit

## Rècords

César Cañas ha aconseguit els següents rècords:
* 1 Rècord Guinness:
** Salt de longitud: 2,95 m (en un programa d'Antena 3 TV, en companyia d'Ot Pi)
* 3 Rècords del món:
** Pujada d'esglaó lateral: 1,48 metres
** Salt d'alçada: 1,214 metres
** Rècord del Món de salt de 40 tanques en 90 segons
Finalment, Cañas ostenta també diversos rècords pel que fa al seu palmarès, com ara:
* El pilot amb més campionats del món guanyats: 11
* El pilot amb més campionats del món guanyats en categories Elit + Màster: 9
* El pilot amb més campionats del món guanyats en categoria Elit: 8
* El pilot amb més proves guanyades del Campionat del Món a les categories Elit + Màster: 28
* El pilot amb més proves guanyades del Campionat del Món a la categoria Elit: 26

## Referències

* ↑ «Prezentace 4.ppt - Country: España» (PPT) (en txec). eurobiketrial.com. EBU, 25-04-2007. [Consulta: 24 setembre 2012].
* 1 2 3 4 Pi, Pere. «228. César Cañas». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 303. ISBN 9788461590353.
* 1 2 3 4 5 Chicoluque, Luis A. «Cesar Cañas. Un malabarista sobre las dos ruedas con un impresionante palmarés» (en castellà). el-mundo.es. El Mundo, 06-11-2001. [Consulta: 24 setembre 2012].
* 1 2 «César Cañas Paredes (Spain)» (en anglès). monty.com. Monty, 2012. Arxivat de l'original el 7 d'abril 2012. [Consulta: 24 setembre 2012].
* ↑ «Escola Trial Cesar Cañas». lapomabikepark.com, 2007. Arxivat de l'original el 21 de setembre 2012. [Consulta: 24 setembre 2012].
* ↑ Pi, Ot. «Renovar-se o morir». A: Ot Pi: L'empremta d'un pioner. Barcelona: Editorial Comanegra S.L., 2011, p. 73. ISBN 8415097204.
* ↑ «Cesar Canas - European champion 2005, category Elite» (PDF) (en anglès). eurobiketrial.com. EBU, 2005. [Consulta: 24 setembre 2012].
* ↑ «El barceloní Cèsar Cañas s'enduu l'onzè títol mundial de la seva carrera en bicitrial». directe.cat, 26-08-2007. Arxivat de l'original el 3 de març 2016. [Consulta: 24 setembre 2012].

## Enllaços externs

* César Cañas Paredes - Lloc web oficial
* Entrevista a César Cañas emesa pel programa MaresmeSport del Canal Català del Maresme el 2010
* Entrevista a César Cañas publicada al web trialworld.es el 28-4-2012 Arxivat 2012-08-18 a Wayback Machine. (castellà)
* Vídeo oficial gravat per César Cañas el 2011: "Sigo Aquí, Pasión por el Trial" (castellà)